
Esselamu alejkum! Kakav je šerijatski stav kada je u pitanju izbor buduće supruge, ako prije ponude za ***[brak](https://pitajucene.com/search/Brak/questions/ "Pretraži pitanja o braku")*** djevojka kaže da ima problema sa sihrom/urokom i da se liječi, a to stanje je potvrdio i šerijatski učač rukje. Koliko ima težinu takvo stanje pri izboru buduće supruge i na šta čovjek treba da obrati pažnju kada je pomenuta situacija u pitanju. Napomena da je sve u okvirima šerijata i da oboje praktikuju vjeru.


* 
* 
* 
* 
* 
* 
* 

 
Izbor buduće supruge

Ve alejkumusselam ve rahmetullah! Hvala Allahu Gospodaru svjetova, salavat i selam na Poslanika Njegova a zatim: Nema nikakve smetnje u tome da čovjek oženi ženu koja se liječi od sihra i dr. šejtanskih opsjedanja. Učenjaci pri odgovoru na ovo pitanje spominju da je osoba koja se ženi(udaje) a iskušana je tim iskušenjem obavezna to spomenuti prije stupanja u ***[brak](https://pitajucene.com/search/Brak/questions/ "Pretraži pitanja o braku")***. Druga strana ako prihvati brak sa takvom osobom može biti dodatno nagrađena zbog sabura i razumijevanja. Ono na što treba obratiti pažnju i biti spreman je preuzeti odgovornost za nastavak liječenja i ustrajati na tome. Pri tome insan treba očekivati promjenu ponašanja od strane iskušanog supružnika i neke neobične stvari pa se treba naoružati saburom i ne požurivati sa ljutnjom niti razvodom jer džin će sigurno pokušati da negativno utiče na brak. Međutim, ko se na Allaha osloni On mu je dovoljan a ko se Njega boji On će mu izlaz dati iz svakog problema i iskušenja. Allah vas pomogao i od svakog zla sačuvao.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


